Odense Adresse-Contoirs Efterretninger, 1846-02-02
Om den sjællandske Jernbane siger Directionen blandt Andet i sin Beretning om Virksomheden i Aaret 1845. "Men hvad der maaskee i dette Øieblik er vigtigere til vort Formaals Opnaaelse, end den gode Fremgang af Arbeidet paa Banens første Afdeling, ere de Fremskridt i den offentlige Mening, som Jernbanen, i Sjælland næsten daglig gjør. Da vi begyndte vort Foretagende, herskede der selv blandt den bedre Klasse Borgere og Embedsmænd her i Landet et mærkværdigt Ubekjendtskab til Jernbaners Væsen og Værd, og det var en ganske almindelig antaget Sætning, at en Jernbane her i Landet ikke vilde kunne betale sig, men efterhaanden har det uimodsigelige Factum, at Befolkningen her, i Landet er pr. - Miil ligesaa stor, meere velhavende og reiser mere, end i de fleste andre Lande, forinden Jernbaner anlagdes, og hvor disse nu med Fordeel bestaae, ligesom ogsaa, at Danmark og især dets Hovedstad er i en overordentlig Fremadskriden næsten i alle Henseender, vundet Overvægten blandt Publikum, og der hersker nu kun een Mening blandt Høie og Lave om vor Jernbane, den, at den maa og vil blive fuldført til sin Bestemmelse, om saa ingen udenlandske Capitalister dertil række Haand. Fra dette Standpunct er kun eet Skridt til Overbeviisningen om, at den rigelig vil betale sig for Actionairerne, og, understøttet af denne Overbeviisning, vil den manglende Actietegning med Lethed tilveiebringes. De Skridt, der i denne Anledning allerede ere foretagne, henhøre, ifølge Beslutningerne paa sidste Generalforsamling, til de Functioner, som Directionen foretager i Fælledsskab med Selskabets Controlcommittee, og ere desuden endnu ikke bragte til noget fuldkommen endeligt Resultat, hvorfor vi ikke her kunne udførlig omtale dem. Kun saameget kunne vi sige, at en Contract er foreløbig indgaaet med 5 anseete engelske Huse om Anbringelsen af i det Mindste 20,000 Actier i Løbet af 12 Maaneder." - Om udført Arbeide, og Fuldendelsen af Banen hedder det: Hele Liniens Længde er 50,577 Alen dansk Maal og der er for Øieblikket 19,000 Alen færdig til at lægge Skinner paa Jordarbeidet er saavidt fremskredet, at 34,500 Cubikfavne af hele den Jordmasse (103,500 Favne, som skal flyttes, alt ere flyttede, og der resterer altsaa endnu 69,000 Cubikfavne. - Broer og Steenkister ere saavidt fremmede, at de kunne gjøres færdige inden Sommerens Udgang, saafremt Veirliget vil blive gunstigt. Skinner og Underlagstømmer ere allerede leverede og blive efterhaanden lagte. - Da Arbeidsterrainet var saa indskrænket, har Arbeidsfolkenes Antal paa Banen, været langt ringere, end ellers vilde have været Tilfældet. J Juni Maaned har været i Arbeide 550 Mand, i Juli M. 620 Md., i Aug. M. 620 Md., i Septbr. M. 800 Md., i Octbr. M. 1000 Md., i Novbr. M. 1220 Md., i Decbr. M. 1175 Mand. - De Arbeider, som især udfordre stor Opmærksomhed, ere Udgravningerne ved Valdby og Høie Taastrup; disse ere paabegyndte og Jngenieuren haaber at være istand til at fuldføre dem i den første Deel af Eftersommeren, saafremt Veiret bliver gunstigt. Banens Aabning beroer paa disse tvende Arbeider, og dersom hans Forventninger gaae i Opfyldelse, haaber han at kunne have den Fornøielse at lykønske Directionen til Fuldbringelsen af deres Arbeider i Løbet af Hosttiden hvad Jernbanen til Roeskilde angaaer.